paragraph_text: "Heaven Beside You" pjesma je američkog rock sastava Alice in Chains i drugi singl s njegova trećeg studijskog albuma, Alice in Chainsa (iz 1995.). Pjesmu je napisao gitarist i pjevač Jerry Cantrell o svojoj vezi s tadašnjom djevojkom, Courtney Clarke. Cantrell je glavni pjevač, a Layne Staley pjeva harmonije tijekom refrena. Singl je proveo 26 tjedana na Billboardovoj ljestvici Mainstream Rock Tracks, na kojoj se pojavio na trećem mjestu.<ref> Akustična inačica odsvirana na koncertu MTV Unplugged 1996. godine objavljena je kao koncertni album i DVD. "Heaven Beside You" pojavio se i na kompilacijama Music Bank (iz 1999.), Greatest Hits (iz 2001.) i The Essential Alice in Chains (iz 2006.).